tomron87/hebrew-wikipedia-sentences-corpus huggingface dataset:
בשנת 2011 זכה בפרס הבמאי המצטיין ע"ש יוסף מילוא על ההצגה משפט פולארד בתיאטרון הקאמרי
רועי בן טולילה (נולד ב-5 ביוני 1981) הוא ספורטאי פאראלימפי ישראלי, יזם חברתי, מרצה וסופר.
ייצג את נבחרת ישראל בכדורסל נכים בכיסאות גלגלים בשש אליפויות אירופה.
הוא מחבר הספר "מגובה הלב - הקרב שאחרי הקרב".
עוסק בפיתוח מנהיגות בארגונים כעצמאי וכחבר סגל מכון מנדל למנהיגות.
רועי בן טולילה, בנם של שלומית ויוסי, נולד בקבוצת יבנה.
בכל שנות ילדותו למד בבית הספר של הקיבוץ הדתי.
עבד בקיבוץ בענף גידולי השדה והיה הרכז של נבחרת הכדורסל של התיכון המקומי.
בצה"ל שירת כלוחם, מפקד צוות וסגן מפקד פלוגה ביחידת מגלן.
כקצין הוביל עשרות מבצעים של היחידה בתקופת האינתיפאדה השנייה.
בשנת 2004 נפצע מירי דו-צדדי במהלך פעילות מבצעית בג'נין, פציעה ממנה נותר משותק ומרותק לכיסא גלגלים.
אחרי תקופה של חצי שנה של שיקום בתל השומר התחיל לשחק כדורסל בכיסאות גלגלים בבית הלוחם תל אביב.
הוא בעל תואר ראשון בעבודה סוציאלית מאוניברסיטת בר-אילן ותואר שני בייעוץ ופיתוח ארגוני מהמכללה למינהל בראשון לציון.
הוא מאמן אישי מוסמך מטעם מכון אדלר ובוגר קורס מאמני כדורסל בקמפוס שיאים, אוניברסיטת תל אביב.
בוגר קורס מנהיגות וניהול באוניברסיטת הרווארד .
מאז פציעתו עסק בכדורסל נכים.
בשנת 2008 נמנה עם מייסדי קבוצת הכדורסל בכיסאות גלגלים של בית הלוחם ירושלים.
הקבוצה סיימה את העונה בגמר הגביע בהיכל מלחה, שהונגש במיוחד לכיסאות גלגלים, ולראשונה בהיסטוריה של משחק פאראלימפי בישראל, הגיעו 3,000 אוהדים למשחק.
בשנים 2006–2009 היה קפטן נבחרת העתודה של ישראל.
בשנים 2007–2020 שיחק במדי נבחרת ישראל בכדורסל נכים (עם חולצה מס' 14) וייצג את ישראל בשש אליפויות אירופה ובעשרות טורנירים בין לאומיים.
החל מספטמבר 2022 בן טולילה חבר דירקטוריון במכון וינגייט, המכון הלאומי לספורט.
בשנת 2009 הקים את "רועים פיתוח מנהיגות", חברה שעוסקת בהרצאות, סדנאות, ליווי ותוכן בתחום המנהיגות.
הוא מרצה בישראל ומחוצה לה, ומתמקד בעיקר בתפקיד המנהיגות בגיבוש צוותים מנצחים, ובשאלה של איך להפוך משברים להזדמנויות?.
במשך השנים בנה סדנה שמזמינה מנהיגים לשנות נקודת מבט, ולשחק כדורסל בכיסא גלגלים.
בסדנה השתתפו מאות מנהיגות ומנהיגים מישראל ומהעולם, ממגזרי תעסוקה שונים ומקהילות שונות.
בשנים 2009–2011, נמנה עם מייסדי המכינה הקדם צבאית מלח הארץ ושימש במשך שלוש שנים כיו"ר עמותת מלח הארץ, שמפעילה רשת של מכינות קדם צבאיות לנוער, מכלל חלקי החברה הישראלית.
שימש כמנחה בתוכנית "בגלל הרוח" בערוץ היהדות בהוט, "ערוץ מאיר".
בשנת 2014 הקים את "כיוונים", תוכנית המנטורים של עמותת מגלן וניהל אותה במשך ארבע שנים.
בשנת 2018 בנה בשיתוף קרן משפחת רודרמן את תוכנית המנהיגות של הקרן, לינק20, העוסקת בפיתוח מנהיגות והנחה את התוכנית במשך שלוש שנים.
השתתף בתוכנית "קבוצת ה-120" של מכון שחרית, והיה חבר בפורום הצעירים שליד נשיא המדינה, שמעון פרס, שתפקידו היה לשקף לנשיא את הקול של צעירים מכלל גוני החברה.
השתתף בתוכנית העמיתים של ארגון "מעוז", ועבד בארגון כמנחה בתוכנית במשך כשלוש שנים.
משנת 2022 הוא חבר רשת מעוז.
בן טולילה חבר סגל במכון מנדל למנהיגות, ועוסק בתחום של פיתוח מנהיגות בחינוך.
את ספרו הראשון "מגובה הלב - הקרב שאחרי הקרב" (ידיעות ספרים, 2019), כתב לאחר שחש שיש ספרים חשובים רבים שעוסקים במורשת קרב, אך מעט מדי ספרים שעוסקים בקרב של החיים שאחרי הקרב.
ההתמודדות בחיים בכיסא גלגלים היא קרב שלא נגמר אף פעם.
"מגובה הלב" מתאר את ההתמודדות הזו, ומציג עוד זווית של החיים בישראל, ושל היכולת לחיות לצידן של בעיות שלא נמצא להן פתרון.
בן טולילה מתגורר במושב מבוא ביתר שבהרי ירושלים, נשוי למאיה ואב לארבעה ילדים.
רועי הרמן (נולד ב-21 ביוני 2000 בהרצליה שבישראל) הוא כדורגלן ישראלי המשחק בעמדת המגן הימני במכבי הרצליה.
הרמן גדל במחלקות הנוער של הפועל הרצליה, מכבי פתח תקווה והפועל רעננה.
ב-6 ביוני 2020 ערך הרמן את הופעת הבכורה שלו בקבוצה הבוגרת של הפועל רעננה, בהפסד 2-0 להפועל כפר סבא במסגרת ליגת העל הישראלית לעונת 2019/2020. בעונה זו, בה ירדה הפועל רעננה לליגה הלאומית, הוא ערך חמש הופעות ליגה.
בעונת 2020/2021 ערך הרמן 24 הופעות ליגה במדי המועדון במסגרת הליגה הלאומית, בהן הבקיע שני שערים.
ב-24 באוגוסט 2021 הושאל הרמן למשך עונה אחת לבית"ר ירושלים מליגת העל הישראלית.
ב-29 באוגוסט ערך את הופעת הבכורה שלו במועדון, בהפסד 2-0 להפועל באר שבע במסגרת המחזור הראשון בליגה לעונת 2021/2022. ב-22 בדצמבר הבקיע את שערו היחיד במדי המועדון, בהפסד 3-1 להפועל באר שבע במסגרת המחזור ה-14 בליגה.
בסך הכל ערך הרמן 25 הופעות ליגה במהלך תקופת ההשאלה, בהן הבקיע שער אחד.
ב-7 ביוני 2022 חתם הרמן על חוזה לשלוש שנים בבוטב פלובדיב מליגת העל הבולגרית..
ב-27 ביוני 2024 חזר לישראל וחתם בהפועל תל אביב.
ב-21 במאי 2025 שוחרר הרמן מהקבוצה.
ב-2 בדצמבר 2025 חתם במכבי הרצליה.
רועי בן שמעון (נולד ב-4 בדצמבר 2000) הוא כדורגלן ישראלי המשחק בעמדת החלוץ בהפועל כפר שלם.
בן שמעון החל את הקריירה שלו בקבוצת הילדים של מ.ס.
אשדוד ובקיץ הצטרף לקבוצת הנוער של בני יהודה.
ב-19 בינואר 2019 ערך את הופעת הבכורה שלו בקבוצה הבוגרת בתיקו 0-0 למכבי נתניה.
ב-6 ביוני הבקיע את שער הבכורה שלו בבוגרים בניצחון 0–5 על הפועל חדרה.
ב-21 ביוני הבקיע צמד בתיקו 3-3 נגד מ.ס.
אשדוד עד לסיום העונה עם אופציה לרכישה.
ב-14 בינואר ערך את הופעת הבכורה שלו בקבוצה בניצחון 0–3 נגד מכבי בני ריינה בה גם כבש.
ביולי הושאל להפועל כפר סבא מהליגה הלאומית.
ב-8 בדצמבר הבקיע בתיקו 1-1 מול הפועל אום אל-פחם בה גם הורחק בדקה ה-76 לאחר שספג כרטיס צהוב שני.
ב-6 בפברואר 2024 חזר לליגת העל כאשר חתם בבית"ר ירושלים.
ב-18 בספטמבר 2024 חתם במכבי הרצליה.ב-7 ביולי 2025 חתם באלבסני מהליגה האלבנית.בפברואר חזר לישראל וחתם בהפועל כפר שלם.
רועי זפרני (נולד ב-1 בינואר 1984) הוא סופר, במאי, תסריטאי ומשפיען רשת ישראלי.
רועי זפרני נולד בראשון לציון.
בוגר תואר ראשון ללימודי תקשורת וקולנוע בבית הספר לחינוך של סמינר הקיבוצים, בוגר תואר שני ללימודי מנהל עסקים עם התמחות בשיווק, ובוגר לימודי תסריטאות באוניברסיטת קליפורניה בלוס אנג'לס שם כתב שניים מספריו שהפכו לרבי מכר, כנפיים מנייר ומקולל.
ב-2009 פרסם זפרני את הסרט התיעודי הראשון שלו, "On Tiptoes" (בעברית: "על קצות האצבעות"), סיפור על אמא לילדה עם עיכוב התפתחותי, שנלחמת למען עתיד טוב לבת שלה.
באותה שנה ביים את הסרט "גביע דייוויס: הדרך אל הגמר".
ב-2013 פרסם סרט תיעודי נוסף בשם "The Other Dreamers" (בעברית: "החולמים האחרים") המספר על חייהם של 4 ילדים בעלי מוגבלות פיזית, הסרט זכה להערכה רבה ובפרס ההצטיינות של תחרות הסרטים הקצרים הטובים ביותר, באותה השנה ערך את עונה 2 של הסדרה האמריקאית-קנדית "הצעת הייעוץ".
ב-2021 ביים זפרני סרט עלילתי קצר בשם "Over The Wall" שפורסם בערוץ היוטיוב Omeleto, הסרט מתאר סיפור חברות בין ילד ישראלי וילד פלסטיני המצליחים לתקשר באמצעות חור בחומת עזה.
הסרט הוקרן בעשרות פסטיבלים בעולם וזכה בפרסים בינלאומיים.
ב-13 באוקטובר 2022 התחיל זפרני לפרסם סרטונים ברשת החברתית יוטיוב כחלק מהפרויקט "סיפור על סיפור" בהם הסביר על כתיבת ספרים ותסריטים ועל יצירת סרטים.
לאחר כמה זמן התחיל זפרני לפרסם את סרטוניו בפלטפורמות אחרות כגון טיקטוק ופייסבוק בהן זכה להכרה נרחבת.
כיום לזפרני יש משתמש טיקטוק בעל 15 אלף עוקבים בו הוא מפרסם סרטונים על דרכים לבניית סיפור, ומשתף חוויות שעבר בחייו.
במאי 2024 הוציא את "להתחיל מחדש - המוות של ג'ו", ספר ראשון בסדרה.
כל ספריו של זפרני היו לרבי מכר.
גביע דייוויס: הדרך אל הגמר
להתחיל מחדש - המוות של ג'ו
להתחיל מחדש - בחזרה לחיים
רועי יתח הוא קצין בצה"ל בדרגת אלוף-משנה המשמש כמפקד בית הספר להגנת הגבולות.
לפני כן שימש כראש מטה אוגדת איו"ש, מפקד יחידה 636 וסגן מפקד חטיבת יהודה.
יתח נולד למשפחה ציונית-דתית בעיר טבריה.
התגייס לצה"ל והתנדב לשירות בגדוד 890 של חטיבת הצנחנים.
ביצע קורס מ"כים חי"ר וקורס קציני חי"ר ושימש כמפקד פלוגה בגדס"ר צנחנים.
לאחר מכן שימש כקצין אג"ם של חטיבת ביסלמ"ח.
לאחר תפקיד זה עבר לשמש כסגן מפקד יחידה 636.
לאחר מכן יצא ללימודים במסגרת המכללה לפיקוד ומטה, ובשנת 2017 מונה לתפקיד סגן מפקד חטיבת יהודה.
בשנת 2018 מונה למפקד יחידה 636, תפקיד בו שימש עד שנת 2020. בזכות הישגים אליהם היחידה הגיעה בתקופת פיקודו, זכתה היחידה באות הערכה מבצעי מטעם הרמטכ"ל בשנת 2020, לאחר סיום תקופת פיקודו עליה.
בשנת 2020 מונה לקצין המבצעים של פיקוד המרכז.
בשנת 2021 מונה לראש מטה אוגדת איו"ש והועלה לדרגת אלוף-משנה.
בתחילת שנת 2024 פורסם כי ימונה למפקד בית הספר להגנת הגבולות.
יתח נשוי ואב לילדים ומתגורר בנווה דניאל.
רועי יוסף (נולד ב־13 ביולי 1993) הוא מחזאי, במאי ויוצר תיאטרון ישראלי.
זוכה פרס שר התרבות לשימור ולטיפוח תרבויות ישראל ע"ש יצחק נבון לשנת 2025, פרס רוזנבלום לאמנויות הבמה לשנת 2024 כאמן בעל הישגים מבטיחים, פרס שולמית אלוני לשנת 2025 ופרס קיפוד הזהב לשנת 2022 בקטגוריית "מחזאי השנה" ובפרס קיפוד הזהב לשנת 2025 בקטגוריות "הצגת השנה" ו"שפת הבמה".
בשנת 2025 מחזהו "שורה: מלאכת זיהוי חיים" יצא לאור בפרדס הוצאה לאור ותורגם לשפות נוספות.
יוסף משמש כמרצה לבימוי בבית הספר לאמנויות הבמה של מכללת סמינר הקיבוצים ובסל"ה - הסטודיו לאמנויות התיאטרון מיסודו של יורם לוינשטיין.
רועי יוסף נולד וגדל ברמת גן ולמד בתיכון בליך במגמת תיאטרון.
בשירותו הצבאי שירת במשטרה צבאית חוקרת, נושא החוזר במחזותיו.
יוסף הוא דוקטורנט בתוכנית ללימודי פרשנות ותרבות באוניברסיטת בר-אילן ובוגר לימודי בימוי בבית הספר לאמנויות הבמה של סמינר הקיבוצים.
כמו כן, יוסף הוא בוגר פרויקט "נקודת קצה" של תיאטרון נוצר וקבוצת סמרטוט (2021), ובוגר תוכנית "נקודת פתיחה 8" של קבוצת עבודה לפיתוח מחזות.
יצירותיו של יוסף משתייכות לז'אנר התיאטרון הדוקומנטרי תוך שימוש בכלים של אתנוגרפיה ואלמנטים אוטוביוגרפיים.
פרס קיפוד הזהב (2022) – מחזה השנה, על המחזה פרט לכך, לא אירע דבר.
פרס רוזנבלום לאמנויות הבמה (2024) – אמן בעל הישגים מבטיחים.
פרס קיפוד הזהב (2025) – ארבעה פרסים על ההצגה שורה: מלאכת זיהוי חיים, בהם פרס הצגת השנה.
פרס שר התרבות לשימור ולטיפוח תרבויות ישראל ע"ש יצחק נבון (2025) על "תרומתו הייחודית לפיתוח התיאטרון הדוקומנטרי בישראל".
המחזה שורה: מלאכת זיהוי חיים מבוסס על שירות המילואים של יוסף לאחר טבח 7 באוקטובר.
יוסף השתתף כחוקר מצ"ח במשימת זיהוי החללים במחנה שורה, ובמקביל לתפקידו תיעד את דבריהם של חיילים, חיילות ואנשי מקצוע נוספים.
על בסיס חומרי תיעוד אלה חיבר את המחזה.
ההצגה עלתה בבכורה בפסטיבל ישראל 2024 בשיתוף עם תיאטרון תמונע, ובתפקיד הראשי מופיע השחקן שחר נץ.
ההצגה מוצגת באופן קבוע בתיאטרון תמונע.
בשנת 2025 זכתה ההצגה בארבעה מפרסי קיפוד הזהב, ובהם פרס "הצגת השנה", "שפת הבמה", "שחקן ראשי" (שחר נץ) ו"שחקן משנה" (מוראד חסן).
באותה שנה זכתה היצירה גם בפרס שולמית אלוני.
בנימוקי השופטים צוין כי היא מהווה "מסמך דוקומנטרי המרחיב את המבט על המציאות ומפגין יכולת ליצור מתוך קושי וכאב", וכי העבודה "מעוררת בחברה חמלה ואהבת אדם."
המחזה ראה אור בשנת 2025 בהוצאת פרדס, בשיתוף עם הוצאת "ת"מ: תמונע מחזות".
המהדורה כוללת מבוא מאת המחזאי מעין אבן ומסה מאת יוסף בשם "היות בינות הדברים: על הפרויקט הדוקומנטרי בתיאטרון".
פרט לכך, לא אירע דבר
המחזה פרט לכך, לא אירע דבר נכתב בשיתוף עם נעה נשיא, הועלה ב-2021 בתיאטרון נוצר והציג לאורך השנים 2022–2023 בתיאטרון תמונע כאשר לצד יוסף שיחק השחקן אסף שורק.
המחזה מבוסס על אירוע הריגתו של מחמד קדיח', תושב פלסטיני בן 63, שהחזיק דגל לבן כשנורה במהלך מבצא צוק איתן.
יוסף עצמו היה החוקר אשר טיפל בתיק החקירה במהלך שירותו הצבאי, והמחזה כולל מסמכים מקוריים מתוך תיק החקירה.
בשנת 2022 זכה המחזה בפרס "מחזה השנה" של קיפוד הזהב.
ב-2023 המחזה הוצג בפסטיבל הבינלאומי לתיאטרון בסיביו, רומניה.
"בוקר טוב קיפוד" הוא מחזה הביכורים של יוסף, המבוסס על הקשר הזוגי שלו ושל בן זוגו, יובל.
המחזה עלה בבימויו של יוסף בתיאטרון תמונע בתל אביב ושם הוא מציג החל משנת 2019. בהצגה משחקים טל וניג ושחף ברגר והדרמטורג הוא מעין אבן.
מבקרת התיאטרון של עיתון הארץ, ננו שבתאי, כתבה עליה: "אני ממליצה עליה, בזכות הרגש שהיא מביעה והרגישות האנושית הגדולה שבה, הקשבה וביטוי של ניואנסים, איכות נדירה בעולם צעקני ומוחצן."
כבמאי, ביים יוסף את המחזה "דמות בשעת זמן" מאת המחזאית גל צ'פסקי כפרויקט "הפקת בוגר" ב-2023 בתיאטרון אחד העם של סמינר הקיבוצים, בניהולו האמנותי של יחזקאל לזרוב, וכן את המחזה הקצר "מיטה" מאת המחזאית ליאור סרוסי, אשר עלה במסגרת פסטיבל "דרמה קווין" של תיאטרון המשולש בתיאטרון הבימה ב-2022.
יוסף יצר מספר מופעי פרפורמנס:
"הֶעָבָר – אַיִן" - אודיו גייד (מדריך שמע) שכתב וביצע יוסף במסגרת סדרת מדריכי שמע שיזם ואצר ג'ייסון דנינו-הולט עבור פסטיבל "אוהבים אמנות.
עושים אמנות" 2025 בנמל יפו.
"אאוטינג | מוציאות את הארכיון מהארון" - מופע אשר יצר יוסף יחד עם נעה נשיא בארכיון בית אריאלה במסגרת פסטיבל זאתרבות 2022
"זכרונות לברכה" - מופע אשר יצר יוסף בשיתוף עם אמיר אשד-ליברמן בתיאטרון הבית ב-2022. המופע הוגדר על ידי היוצרים כ"טקס שריפת חפצים המתבסס על עיקרון שימור החומר"
"למות בבת אחת" - מיצב סאונד מאת המוזיקאי יובל וילנר אשר בוים על ידי יוסף בבית רומנו ב-2021.
בנוסף, החל משנת 2023 מדבב יוסף את דמותו של צ'רלי ספרינגס, המשוחק על ידי ג'ו לוק בסדרת הנעורים הלהט"בית הבריטית "עוצר נשימה" (Heartstopper) שפותחה עבור נטפליקס.
רועי דרור (נולד בשנת 2005) הוא קשת ישראלי.
למד בבית הספר האנתרופוסופי תמר בהוד השרון.
דרור החל להתאמן בקשתות בגיל 14 במועדון קשתית כוכב השרון בכפר סבא.
במשחקים האירופיים שנערכו בשנת 2023 סיים במקום ה-32 בקטגוריית יחידים, ובמקום ה-17 בקטגוריית זוגות מעורבים יחד עם מיכאלה משה.
בשנת 2024 זכה במדליית זהב בסבב העולמי באולם בצרפת, בתחרות גרנד פרי בקרואטיה ובתחרות גרנד פרי בלילישל.
ב-25 ביוני 2024 הבטיח את השתתפותו באולימפיאדת פריז באמצעות דירוגו העולמי.
רועי דורון (נולד ב-7 באפריל 1990) הוא מוזיקאי נגן, זמר, מלחין ומפיק מוזיקלי ישראלי.
דורון גדל ברעננה ולמד בתיכון מור מטרו-ווסט במגמת מוזיקה.
בין השנים 2011-2014 למד במכללת "מיוזיק" ובבית הספר "רימון".
במהלך השנים הפיק שירים ואלבומים עבור אמנים שונים, ביניהם ג'ימבו ג'יי ולהקת ספא, איציק פצצתי, אילן פלד, ג'יין בורדו, שאנן סטריט, האחיות כרקוקלי, דניאל רובין, עמית אולמן, ירמי קפלן וערוץ הכיבוד.
הוא מנגן על גיטרה בס, קונטרבס, גיטרה וכלי נגינה נוספים, השתתף במספר הצגות כנגן ושחקן.
בין היתר, שימש כנגן הבס בהופעות של ג'ימבו ג'יי ולהקת ספא, רביד פלוטניק, איה זהבי פייגלין, איציק פצצתי, אילן פלד, "עודד פז והקסדות", עמית אולמן, "Dirty fly" ומיכל לוטן.
בין השנים 2016 - 2020 ניגן ושיחק בהצגה תיכון מגשימים של תיאטרון האינקובטור.
בשנת 2022 כתב מוזיקה מקורית לההצגה "שמואל" שזכתה בהצגת השנה בטקס קיפוד הזהב והייתה מועמדת בקטגוריית המוזיקה.
באותה שנה הוציא את אלבום הבכורה שלו, "שחיית כלב", שכולל תשעה שירים שנכתבו, הולחנו ועובדו על ידו.
בשנת 2023 הוא כתב והפיק עם נטע וינר את המוזיקה לסדרה "מדרסה" של סייד קשוע בבמויו של גורי אלפי.
בשנת 2024 ניהל מוזיקלית את האלבום "מיץ למקס" בו השתתפו 71 יוצרים ויוצרות מסצנת ההיפ-הופ הישראלי.
בין שיריו המוכרים ניתן למצוא את "מקום שני" עם ג'ימבו ג'יי, ו"שיר על שולחן ומגירה" עם איה זהבי פייגלין.
שחיית כלב, אלבום בכורה שיצא ב-2022, מארח את איה זהבי פייגלין וג'ימבו ג'יי.
מה ראפרים רוצים (הפקה יחד עם איציק פצצתי)
עובדי נמל (מלחין ומפיק), 2021
"החיים בדרך" של איתי כפיר
"מעבר לחשק" של עמית אולמן
מתרגלים לדיסוננס" של צד ג (הפקה יחד עם אמוץ גלס)
רועי כ"ץ (נולד ב-4 במרץ 1975) הוא עיתונאי, מגיש טלוויזיה ורדיו ישראלי וחוקר.
כיהן בתפקידי עריכה וניהול בכירים, בהם ראש מערכת החדשות של אתר וואלה וסמנכ"ל התוכן והדיגיטל של רדיו תל אביב.
כ"ץ מגיש תוכניות אקטואליה וכלכלה בטלוויזיה וברדיו, בהן רצועות השידור הכלכליות בערוץ הכנסת והתכנית "תעודת עיתונאי".
יצר וביים סדרות דוקומנטריות, ביניהן "אחרי 20 שנה" על השפעות האינתיפאדה השנייה על החברה הישראלית, ו"הזירה הפוליטית" על משבר כוח האדם בפוליטיקה הישראלית.
לצד עבודתו התקשורתית, כ"ץ משמש כמרצה וחוקר בתחומי התקשורת והמנהיגות הפוליטית, ופרסם מאמרים אקדמיים בכתבי עת בין-לאומיים.
זכה בפרסים מקצועיים, בהם פרס "תוכנית המלל הטובה ביותר" ברדיו (2014) ופרס בין-לאומי מהאגודה הבין-לאומית לתקשורת (2020).
למד בבית הספר היסודי "מצדה" בבאר שבע ובית הספר החרדי Torah Academy בסיינט לואיס פארק.
למד בתיכונים South High במינאפוליס ומקיף ו' בבאר שבע.
במסגרת השירות הצבאי היה מדריך קשר בבה"ד 7.
השלים תואר ראשון בחינוך וחברה בקריה האקדמית אונו, מוסמך בהצטיינות של האוניברסיטה העברית בירושלים בתוכנית לחקר סכסוכים, ניהולם ויישובם במסלול המחקרי.
עבודת התזה שלו עסקה בשיח השנאה ברשתות החברתיות כלפי סגנית נשיא ארצות הברית קמלה האריס.
כ"ץ הצטרף בשנת 2001 לחדשות האזוריות בדרום שהופעלו על ידי חברות הכבלים בתפקידי כתב ועורך.
בשנת 2004 מונה לתפקיד עורך ראשי ומנהל של "חדשות HOT בדרום".
בשנת 2008 עבר לאתר וואלה והקים את מערך הווידאו של החדשות, מאוחר יותר באותה שנה מונה לראש מערכת החדשות של האתר והוביל את סיקור האירועים הפוליטיים (בחירות 2009), אירועים ביטחוניים (עופרת יצוקה, מרמרה), חדשות חוץ (בחירות ארצות הברית, אביב ערבי, אסון פוקושימה) ואירועי חדשות משמעותיים בישראל (אסון הכרמל).
בשנת 2011 סיים את תפקידו בוואלה ושנה לאחר מכן הצטרף לרדיו תל אביב בתפקיד סמנכ"ל התוכן והדיגיטל של הרדיו.
בעשור בו עבד ברדיו הוביל בין היתר את פיתוח מוצרי הדיגיטל של הרדיו בדגש על פודקאסטים ומוצרי אודיו דיגיטליים מתקדמים ושילובם לראשונה בפלטפורמות שידור בכלי רכב.
הגיש ברדיו תל אביב את תוכנית הרדיו היומית "שוק חופשי" בנושאי כלכלה, תוכנית הראיונות השבועית "פרלמנט שישי", את תוכנית הרדיו השבועית "האינטרס הלאומי" יחד עם יוחנן פלסנר.
יצר והגיש את סדרת התוכניות הדוקומנטרית "תעודת עיתונאי" עבורה זכה בפרס "תוכנית הרדיו הטובה ביותר" בשנת 2014. הגיש את סדרת הפודקאסטים "פוטו אייקון" יחד עם מיקי קרצמן שגם הפכה לסדרת פינות בכאן חינוכית, את סדרת הפודקאסטים "הפודקאסט הנשיאותי" יחד עם זאב חפץ ואת "האינטרס הכלכלי" יחד עם אדריאן פילוט.
יזם והוביל את שידור הרדיו הגדול בתולדות הרדיו הישראלי במהלכו שידר רדיו תל אביב יחד עם שון האניטי תוכנית מיוחדת לקראת בחירות 2015 ליותר מ-500 תחנות רדיו בארצות הברית ו-13 מיליון מאזיניו של האניטי.
התכנית המיוחדת זכתה לציון לשבח בטקס פרסי הרדיו בשנת 2015.
בשנים 2022–2023 הגיש את "כסף חדש" התכנית הכלכלית היומית ואת "הבוקר", תוכנית סיכום השבוע של ynet רדיו.
בשנת 2023 שימש כעורך בכיר ומגיש בידיעות אחרונות וב-ynet ושנה לאחר מכן החל להגיש רצועות שידור יומיות בערוץ הכלכלה של ישראל.
מאז 2018 כ"ץ מגיש את רצועות השידור הכלכליות של ערוץ כנסת ("המדד", "המדד – אחד על אחד") ומאז 2023 את תוכנית הראיונות "תעודת עיתונאי".
עבור ערוץ כנסת יצר והגיש בשנת 2020 את הסדרה התיעודית "אחרי 20 שנה" שעסקה בהשפעות האינתיפאדה השנייה על החברה הישראלית ובשנת 2022 את הסדרה התיעודית "הזירה הפוליטית" על משבר כוח האדם בפוליטיקה בישראל.
בין השנים 2009–2022 הגיש את תוכנית הראיונות "שבתרבות" באר שבע.
במהלך תקופה זו התכנית הפכה לאחד מאירועי האקטואליה המובילים בישראל, עם שווי חשיפה גבוה על פי פרסומים בתקשורת.
כיום רועי מגיש את התוכנית "סוגרים שוק" בערוץ הכלכלה.
לצד עבודתו התקשורתית כ"ץ חוקר בתחומי תקשורת ותרבות.
פרסם מאמרים אקדמיים בנושאי תקשורת מילולית ולא מילולית, מנהיגות פוליטית, מנהיגות נשים וסכסוכים תרבותיים.
שימש מרצה בשנים 2008–2010 בבית הספר לתקשורת ב.
מאז 2011 מרצה לעיתונות דיגיטלית ורדיו בבית הספר לתקשורת באוניברסיטת רייכמן.
יחד עם פרופסור נעם למלשטרייך-לטר יזם ועומד בראש הכנס השנתי DIGIT לעיתונות דיגיטלית באוניברסיטת רייכמן.
2021 – פרס "מרצה מצטיין" לשנת 2021 בבית הספר לתקשורת באוניברסיטת רייכמן.
2020 – קבלת פרס בין-לאומי מהאגודה הבין-לאומית לתקשורת – Top Paper Award המאמר הטוב ביותר בתחום של תקשורת מגדרית ומנהיגות (יחד עם פרופסור צפירה גרבלסקי-ליכטמן).
2015 – ציון לשבח בטקס פרסי הרדיו עבור תוכנית הבחירות המיוחדת ברדיו תל אביב בהגשת שון האניטי.
2014 – פרס "תוכנית המלל הטובה ביותר" ברדיו עבור רצועת השידור "תעודת עיתונאי" ברדיו תל אביב.
כ"ץ נשוי ואב לילד, מתגורר בתל אביב.
רועי אלקוקין (נולד ב-7 באפריל 2004) הוא כדורגלן ישראלי המשחק בעמדת הקישור בהפועל תל אביב ובנבחרת ישראל בכדורגל עד גיל 21.
אלקוקין נולד וגדל במבשרת ציון, והחל את דרכו בכדורגל במחלקת הנוער של בית"ר ירושלים, בה שיחק עד גיל 15. בהמשך עבר למחלקת הנוער של הפועל תל אביב ביוזמת המאמן עומר בוקסנבוים.
במהלך תקופתו במועדון זכה באליפויות עם קבוצות נערים ב' ונערים א'.
בקבוצת הנוער רשם עונה מוצלחת, שבמהלכה כבש 13 שערים.
ביוני 2023 חתם אלקוקין על חוזה חדש בהפועל תל אביב, אשר מבטיח את הישארותו במועדון לארבע עונות נוספות..
ב־1 באוגוסט 2024 ערך אלקוקין את הופעת הבכורה שלו בקבוצה הבוגרת של הפועל תל אביב, בניצחון 2–0 על הפועל כפר שלם.
בעונת 2024/2025 בליגה הלאומית כבש את שער הבכורה שלו במדי הקבוצה הבוגרת במסגרת גביע הטוטו.
בנוסף, ב־28 באפריל 2025 כבש את שער הליגה הראשון שלו, במשחק מול הפועל רמת גן גבעתיים.
בתום העונה העפילה הפועל תל אביב לליגת העל.
אלקוקין שיחק בנבחרת הנערים של ישראל עד גיל 17 בשנים 2021–2022. את הופעת הבכורה בנבחרות ערך אלקוקין ב-12/12/21 מול נבחרת איחוד האמירויות, הוא החל לשחק בנבחרת הנוער של ישראל עד גיל 19 בשנת 2023.
אלקוקין זומן לראשונה לנבחרת הצעירה בספטמבר 2025 לקראת המשחק נגד נורווגיה במסגרת מוקדמות יורו 2027. את הופעת הבכורה ערך במשחק נגד נורווגיה.
רועי צ'יקי ארד (נולד ב-5 בינואר 1976 בבאר שבע) הוא עיתונאי, משורר, מתרגם, מוזיקאי, עורך ואמן ישראלי, מייסד ועורך לשעבר של כתב העת "מעין".
כתב לשעבר בעיתון "הארץ" ולשעבר עורך בעיתונים "גלובס" ו"ידיעות אחרונות".
פרסם מספר ספרים בישראל, ושיריו התפרסמו בכתבי עת בישראל ובעולם.
ארד הגה סגנון שירה חדש בשם "קימו", שאותו הגדיר כגרסה ישראלית להאיקו.
הקימו אף הוא שיר בן שלוש שורות, ובו 10 הברות בשורה הראשונה, 7 בשנייה ו-6 בשלישית.
דוגמה לקימו (פרי עטו של ארד):
מתחת לשיירת אווזים (10 הברות)
מציצה מים שקט (7 הברות)
בשנת 2002 התקבל ה"קימו" כסוגה שירית קבילה על ידי אתר האינטרנט "במה חדשה".
ארד הוא אחד המשוררים שהיו הפעילים בגרילה תרבות ואחד ממייסדי קבוצת "מאבק המשוררים".
שירו "הינשוף" השתלב עם עבודתה של האמנית מיכל הלפמן בביאנלה של ונציה בשנת 2003. בשנת 2009, שירו של ארד, "המנון סוף הלילה", הולחן על ידי אלה מילך-שריף ובוצע בניצוחו של זובין מהטה על ידי התזמורת הפילהרמונית הישראלית בהופעות מיוחדות לרגל 100 שנה לייסוד תל אביב.
"שירים וציורים 2000–2003", שדוריאן וגלריה טל אסתר.
"רובים וכרטיסי אשראי", פלונית, (2009).
"החלום הישראלי", הוצאת חרגול-עם עובד, (2010).
קנת' קוך, "הקרקס, הקרקס ושירים אחרים", הוצאת 'דחק' (2023).
ב-2003 יצר יחד עם שאול בצר וארז הימן את זהירות מצלמה, הסרט המוקומנטרי הראשון בישראל באורך כזה, העוסק בחייו של החלוץ הבדיוני של סרטי המתיחות, מקס טונה שרייבר.
הסרט שודר במסגרת שידורי קשת והועלה לאינטרנט לצפייה חופשית.
ארד שימש תסריטאי משותף יחד עם יובל שגב בסדרה "רנו פסקל" בערוץ ביפ ותסריטאי הסדרה "טופי והגורילה" באותו ערוץ.
ארד כתב ופרסם מספר מחזות פרי עטו, מהן הופקה "קדימה", העוסקת בצד החברתי של מלחמת לבנון השנייה.
"קדימה" הוצגה בין השאר בפסטיבל "צו קריאה" בצוותא.
יחד עם המחזאי יונתן לוי, היה שותף בבימוי ההצגה "אנרגיות טובות", המבוססת על הקראת פרוטוקול מקוצר של דיון ועדת הכלכלה בנושא הגז הטבעי.
ההצגה הוצגה בין השאר במסגרת "פסטיבל מתחת להר" בירושלים כשבקהל נוכחים שר האוצר יובל שטייניץ, איתן ששינסקי, מחבר דו"ח ששינסקי שבו עסק הפרוטוקול, וחברת הכנסת שלי יחימוביץ', שהשתתפה בדיונים שהוקראו.
קוראי המחזה היו יוצרים ופעילים חברתיים וההצגה יצאה לאחר מכן כספרון שיצא במסגרת הוצאת "מעין" ולאחר מכן הוצגה במספר תיכונים בישראל על ידי תלמידים.
דמותו הופיעה ב"הבועה", סרטם של איתן פוקס וגל אוחובסקי מ-2007, העוסק ברייב נגד הכיבוש, שארד היה בין יוזמיו, ובו מופיע השחקן יותם ישי כדמות "צ'יקי".
"בננות" (2013), סרטו של איתן פוקס, בוסס על ניסיונו של פוקס כבמאי להקת "פינגפונג" באירוויזיון, והדמות המקבילה היא של השחקן עופר שכטר.
ארד מופיע בתפקיד עצמו בסרט "השוטר" (2012) של נדב לפיד ושר שני שירים, "אני ואנונו" ו"ישראליות בחלל" שיצא כסינגל לרדיו באותה שנה.
בסרט "אין בתולות בקריות" דמותו של העיתונאי התל אביבי "צ'יפי אבידן" (מיכאל אלוני) מבוססת על ארד.
את דרכו המוזיקלית התחיל ארד בלהקת קנאק/פופ, בה שימש כסולן וכותב השירים.
הלהקה פעלה בין 1994 ל-1999, אך לא הוציאה אלבום בזמן פעילותה.
ב-2014, אחרי הפסקה ארוכה, יצא אלבומה "המהפכה המעניינת האחרונה" כאלבום-רשת.
עם חברו ללהקה, שי נובלמן, כתב ב-2007 את שיר הנושא לסדרה "טופי והגורילה".
לאחר שהתפרקה הלהקה, הוציא כזמר סולו חמישה אלבומים בסגנונות שונים - פופ, אוונגרד, אקוסטי ופאנק.
את רוב אלבומי הסולו אפשר להוריד חינם בתנאי רישיון Creative Commons.
ארד הסביר זאת כאידאולוגיה: "חשוב לי לתת את האלבומים שלי בחינם על האינטרנט, דבר שיוצר להם חשיפה גדולה וגם חושף אותי לקהל ששומע מוזיקה בעולם.
אני לא מבין אמנים ישראלים שנלחמים באינטרנט במקום להתמסר לו, זה הדבר הכי טוב שקרה למוזיקאים מאזור מרוחק כמו ישראל".
"מונסטר" עם שנארד וולקר, קומפורטסטנד, סיאטל, ארצות הברית (2005)
"ספוטניק אין לאב" ווירדומיוזיק, הולנד (2005)
"אני ואנונו", פת\קית, ישראל ופרי-סמפל-זון, צרפת (2005)
"ידידים טובים", בירדסונג, ישראל (2006).
"בין מוסר לאופנה", פינגפונג (2000)
"המהפכה המעניינת האחרונה", קנאק\פופ (2014, הוקלט בשנות התשעים)
כאמן, ארד הציג מספר תערוכות יחיד בגלריה "טל-אסתר" והשתתף במספר תערוכות משותפות, בין השאר בגלריה גבעון וב-NGBK ברלין.
ב-2006 היה מאוצרי "דורון", תערוכה קבוצתית של כתב העת "מעין", שעסקה בקשר בין אמנות ובין ניצול חברות כוח אדם וב-2012, יחד עם יהושע סימון וארי ליבסקר, אצר את התערוכה "איראן" שהוצגה בגלריה "החללית" ומחתה נגד אפשרות תקיפה באיראן.
ארד סייע בארגון "רייב נגד הכיבוש", מסיבות מחאה נגד פעולות ממשלת ישראל בתקופת האינתיפאדה השנייה.
ארד החל את דרכו העיתונאית ככתב במקומון "כל הנגב" בבאר שבע, ובמקביל כמו"ל ועורך הפנזין המוזיקלי "סוס" שיצא לאור בבאר שבע בשנת 1992.
במשך שנים ערך את "פירמה", ירחון העיתון "גלובס", יחד עם יעל שחם, לאחר מכן שימש כסגן עורך ב-"7 לילות" של ידיעות אחרונות.
במקביל, ארד ערך את כתב העת לשירה "מעין" וסייע להוציא לאור את עיתון הקולנוע "מערבון" ואת עיתון האמנות "החדש והרע".
בין כתבותיו ניתן למנות תחקירים חברתיים על מותם של פועלי הבניין, תנאי התעסוקה הקשים של נהגי המשאיות וסיקור מהצפת שכונת הארגזים בת"א לצד מאמרים כתובים בנימה אישית מטקס הדלקת המשואות ומוועידת הליכוד.
ב-9 בספטמבר 2020 פורסם תחקיר של שרון שפורר על טענות לפגיעה מינית שביצע בנשים ונערות לאורך השנים, חלקן קטינות.
בעקבות התחקיר הודיע על יציאה להפסקה בלתי מוגבלת מעבודתו ב"הארץ" ובכתב העת "מעין".
ארד התגורר בשכונת התקווה בתל אביב.
אחותו דפנה ארד היא סולנית ביר7 ועיתונאית "הארץ".
רועי לוי (נולד ב-20 בספטמבר 1976) הוא קומיקאי, סטנדאפיסט, מנחה טלוויזיה ואיש עסקים ישראלי (הבעלים של מועדון הקאמל קומדי קלאב).
לוי נולד וגדל ברמת גן ולאחר מכן עבר עם משפחתו ליהוד.
בשנת 1993, כשהיה בן שש-עשרה בלבד, הפסיק את לימודיו והחל להופיע במועדון הסטנד-אפ "קאמל קומדי קלאב", לצד קומיקאים שונים במסגרת הבמה הפתוחה.
את שירותו הצבאי עשה בקריה בתל אביב, אך שוחרר מהשירות לאחר שנה וחצי.
לוי פרץ לראשונה לתודעת הקהל בשנת 1997 כאשר הופיע בתוכנית הטלוויזיה של טל ברמן "פרפר לילה" על תקן כתב משוטט למשך מספר עונות.
עקב הצלחת התוכנית, העלה עם דדו מילמן את המופע "מגלומניה" בשנת 1998. בשנת 1999 העלה מופע מצליח נוסף בשם "פלאם", איתו הופיע גם בחו"ל.
בשנת 2001 כיכב לצד תומר שרון ודרור קרן בתוכנית האלתורים ההומוריסטית "של מי השורה הזאת?", בספיישל הטלוויזיוני "לא נפסיק לצחוק" לצד טל פרידמן ואדיר מילר, ובתוכניתה של דנה מודן "הקו האדום" בערוץ ביפ.
בשנת 2002 העלה את המופע "קרקס הסטנד-אפ של רועי לוי", ששילב את ההומור ואת אמנות הקרקס.
באותה שנה החל להנחות יחד עם דנה מודן את תוכנית השידוכים ההומוריסטית "דאבל דייט" בערוץ ביפ, אשר זכתה להצלחה ושודרה במשך 3 עונות.
בשנת 2003 הנחה לצד יואב צפיר את התוכנית "זה זה או זה זה", אשר שודרה בערוץ 2 (טלעד).
באותה שנה העלה את המופע המצליח "רועי לוי עושה סטנד-אפ" והשתתף בתוכניתו של אלי פיניש "אלי נגד העולם" בערוץ ביפ.
מאוחר יותר העלה את מופע ההמשך "רועי לוי עושה סטנד-אפ II".
ב-2004 החל להופיע בתוכנית הטלוויזיה ההומוריסטית "משחק מכור" לצד גורי אלפי וליאור שליין, בה הופיע במשך שלוש עונות.
באותה שנה סגר מעגל, קנה את מועדון הקאמל קומדי קלאב והפך לבעליו.
ב-2007 הופיע ב"גלגל החדשות" לצד יאיר ניצני, יובל שגב ומיכל גבריאלוב.
ב-2008 הופיע לוי בתוכנית בידור משלו בזכיינית ערוץ 2 רשת, שנקראת "אין בעיה".
בסוף שנת 2009 החל להגיש יחד עם דנה מודן את התוכנית "עונת החתונות" בערוץ הוט 3. השתתף מעת לעת כחבר פאנל בתוכנית הסאטירה "מצב האומה".
בראשית 2011 הגיש לצד אורי חזקיה את הספיישל "קבלו אותם" לרגל השקת ערוץ הוט קומדי סנטרל, בו גם הגיש לצד דנה מודן את עונתה השנייה של "עונת החתונות" תחת השם "עונת החתונות וצרות אחרות".
כמו כן, לוי מקריין חלק מהקדימונים של הערוץ.
בהמשך אותה השנה הצטרף לצוות התוכנית "צחוק מעבודה" בעונתה השישית והמשיך לעונה השביעית באוגוסט 2012.
במאי 2012 החל לוי להנחות את התוכנית הקומית "מחוץ לחוק" בערוץ הוט קומדי סנטרל, אשר שודרה במשך 3 עונות עד שנת 2013.
ביוני 2019 שודר בערוץ רשת 13 ספיישל הסטנד-אפ של לוי, "צוחקים איתכם".
בשנת 2020 החל להשתתף בפאנל תוכנית הסאטירה "עד כאן!" בערוץ כאן 11.
לוי גרוש ואב לשני בנים.
רועי קליין (10 ביולי 1975 – 26 ביולי 2006, ב' באב ה'תשל"ה – א' באב ה'תשס"ו) היה קצין צה"ל שנהרג בקרב בינת ג'בייל במלחמת לבנון השנייה, לאחר שזינק על רימון יד כדי להציל את חיי חייליו.
שירת באותה עת כסגן מפקד גדוד 51 של חטיבת גולני.
על מעשה זה הוענק לו לאחר מותו עיטור העוז.
רועי קליין גדל ברעננה ולמד בבית הספר היסודי יבנה, בחטיבת הביניים של ישיבת בני עקיבא ובבית הספר התיכון אמי"ת גוש דן, ולאחר מכן במכינה הקדם צבאית "בני דוד" שבעלי.
למד לתואר ראשון בהנדסת תעשייה וניהול במרכז האוניברסיטאי אריאל בשומרון וסיים בהצטיינות.
בשנת 1994 התגייס לצה"ל, התנדב לצנחנים והתקבל לפלוגת העורב החטיבתית.
במהלך המסלול הוקמה יחידת אגוז והצוות בו שירת הועבר אליה והשלים בה את מסלול הלוחם.
בהמשך השלים קורס קציני חי"ר ושימש כמפקד צוות ביחידה.
קליין השתחרר מצה"ל ופנה ללימודים בבית המדרש לבוגרי צבא בעלי והמשיך בלימודים אקדמיים באריאל.
בהמשך שב לשירות קבע ושימש כמפקד פלוגה ביחידת אגוז.
בשנת 2001 קיבל ציון לשבח מאלוף פיקוד המרכז על תפקודו במארב ליד שכם שבו הרג הכוח שבפיקודו חמישה מחבלים פלסטינים.
לאחר מכן מונה לסמג"ד של גדוד 51 מחטיבת גולני.
בתפקיד זה לחם קליין במלחמת לבנון השנייה.
במהלך הקרב בבינת ג'בייל נזרק רימון יד לעבר הכוח שעליו פיקד.
חייליו סיפרו כי בעודו גוסס מפצעיו, דיווח בקשר על מותו, זעק "שמע ישראל" ומסר לסרן איתמר כץ, אשר לקח את הפיקוד על הכוח, את מכשיר הקשר המוצפן ("ורד הרים") שברשותו.
בעקבות מעשיו הוענק לו עיטור העוז.
העיטור הוענק ב-2 בספטמבר 2007 בטקס בהיכל התרבות בתל אביב.
את האות קיבלו בשמו אביו ואלמנתו של קליין.
נישא לשרה, ולזוג נולדו שני ילדים, גלעד ויואב.
גר עם משפחתו בשכונת היובל שבעלי.
באפריל 2016 נישאה אלמנתו, שרה, לרב יגאל לוינשטיין, שלימד את רועי במכינה הקדם צבאית.
בשנת 2009 הורה בג"ץ למנהל האזרחי לבחון מחדש את מעמדם החוקי של 12 בתים בשכונה, בהם ביתו של קליין.
בעקבות פסיקת בג"ץ ערך משרד הביטחון סקר קרקעות על בתי שכונת היובל בעלי שבו התגלה שמתוך 12 הבתים 8 בתים ובהם ביתה של אלמנתו של קליין נמצאים על אדמות מדינה ולכן הוא הוסדר ולא היה צורך לפנותו.
ביום העצמאות ה-59 הוקרן סרט בן 40 דקות בשם "ובכל נפשך" על חייו ומותו של רועי קליין.
בנר חמישי של חנוכה ה'תשס"ז העניק מרכז בגין אות לרס"ן רועי קליין על מסירת נפשו למען הגנת העם והארץ.
בשנת תשס"ז (2007) הוקם בית המדרש "עוז רועי" באוניברסיטת אריאל על שמו.
בשנת הלימודים ה'תשס"ח נפתח בית ספר תיכון דתי על שמו, בעיר הולדתו רעננה.
ב-ו' בתשרי ה'תשס"ט נחנך במתחם בית ויטנברג ברובע המוסלמי "בית רועי".
בשנת הלימודים ה'תש"ע נפתח בית ספר יסודי ממ"ד בשכונת קריית השרון במזרח נתניה על שמו.
ביישוב עלי שבו התגורר, הוקם "מכון חי רועי" על שמו.
שכונה על שמו ביישוב טפחות.
רחובות על שמו נקראו ברמת גן (סמוך לתל השומר) ובשכונת נווה שמיר בבית שמש.
כיכר על שמו בגבעת שמואל ובקריית אונו.
במרכז הרצליה הוקמה גינה ציבורית לזכרו.
תנועת הצופים הקימה שבט צופים לזכרו: שבט רועי במושב בית זית.
אגף השיקום במשרד הביטחון סירב לממן הקמת אנדרטה וחדר הנצחה על שמו ביישוב עלי, שבו התגורר, כיוון שחוק גנים לאומיים, שמורות טבע, אתרים לאומיים ואתרי הנצחה לא חל בשטחי יהודה ושומרון.
לקראת יום הזיכרון לחללי מערכות ישראל ה'תשס"ח, במסגרת המיזם "עוד מעט נהפוך לשיר", הקליט והלחין הזמר עמיר בניון שיר בשם "גבורה", המבוסס על טקסט שנמצא בעזבונו של קליין.
ביולי 2014 הקליט הזמר יהורם גאון גרסה מחודשת לשיר "ארץ צבי", לאחר שהמחברת תלמה אליגון-רוז הוסיפה בית נוסף לשיר והקדישה אותו לזכרו של קליין.
בעיר חולון פועל מעו"ז (סניף) של תנועת הנוער בית"ר שקרוי על שמו של קליין, החניכים במעו"ז עוברים פעולות על קליין עצמו.
רועי קופר (נולד ב-1956) הוא אמן פלסטי ישראלי הפועל בתחום הצילום, מרצה בבית הספר לאמנות רב תחומית במכללת שנקר.
קופר נולד וגדל בקיבוץ מפלסים והחל את דרכו האמנותית בשנות ה-80 של המאה העשרים.
למד במכללת הדסה ובמדרשה לאמנות.
לצד פעילותו כאמן, עוסק קופר בהוראה.
עד לשנת 2009 היה קופר מרצה בכיר במחלקה לצילום בבצלאל ובשנים 2008–2016, היה מרצה בכיר במחלקה לאמנות בשנקר ומשנת 2014 הוא בעל דרגת פרופסור.
בין השנים 1994–1998 היה קופר ראש המחלקה לצילום בבית הספר קמרה אובסקורה.
בשנת 2016 מונה לראש בית הספר לאמנות רב תחומית בשנקר.
בעבודותיו, נוגע קופר בשאלות פילוסופיות ומאיר אותן באור חדש באמצעות הצילום.
כמו כן עוסקות עבודותיו בהיבטים הפילוסופיים של פעולת הצילום ושל מעמדו של הצילום.
בשנת 2010 הציג עבודות חדשות בתערוכה שכותרתה "יכול היה להיות אחרת".
עבודותיו של קופר הוצגו, בין היתר, בתערוכות יחיד במוזיאון ישראל, מוזיאון תל אביב, מוזיאון הרצליה ומוזיאון טייט מודרן בלונדון.
ובתערוכה קבוצתית במוזיאון הנגב לאמנות בבאר שבע.
קופר הוא זוכה פרס ז'ראר לוי של מוזיאון ישראל (1995), פרס ג'ורג' וג'נט ג'פין, קרן התרבות אמריקה-ישראל (2002), פרס מרכז התרבות היהודית בלונדון (2003), פרס שרת החינוך והתרבות לאמנות פלסטית (2004), פרס אנריקה קבלין לצילום, מוזיאון ישראל, ירושלים (2006) ופרס ליאון קונסטנטינר, מוזיאון תל אביב לאמנות (2006).
קופר פרסם עד כה שני ספרי צילום: "תפוחי זהב/נקרופוליס" ו"אין מנוס מן העבר".
רועי כפרי (נולד ב-12 בנובמבר 1985) הוא קומיקאי, סטנדאפיסט, שחקן, זמר, מוזיקאי, פרסומאי, במאי, ויוצר ישראלי שהתחיל בסרטונים פופולריים ברשת האינטרנט.
כפרי יצר את הסדרה "ניצה ולחם" יחד עם ניב מג'ר, פרויקטים מוזיקליים כמו "שירי מרפסת" עם טל טירנגל ואת סדרת הרשת "חתולונובלה".
במהלך השנים יצר סרטונים ופרסומות בישראל ובמדינות נוספות, בחלקם גם שיחק והפיק את המוזיקה.
את רובם כתב יחד עם שותפו (וחבר ילדותו), גון בן ארי.
בנובמבר 2025 הוציא סדרת טלוויזיה בשם "ייקומות" יחד עם שותפו גון בן ארי עבור ערוץ כאן 11.
כפרי נולד ב-1985 במושב נהלל.
בעת שירותו הצבאי צילם את הסרטון "חולה בראש", שבו תיעד את עצמו בחממה נטושה, והעלה אותו לאינטרנט.
הסרטון, שצבר מעל ל-50,000 צפיות, היה הצלחתו הראשונה של כפרי באינטרנט.
לאחר שחרורו מצה"ל, החל לעבוד כעורך וידאו באתר הישראלי Flix.
במהלך עבודתו ב-Flix פגש את ניב מג'ר, והם החלו לצלם יחד מערכונים בשם "ניצה ולחם".
המערכונים זכו להצלחה ברשת, וכונו במגזין טיים אאוט תל אביב "סנדקי ההומור ברשת הישראלית".
בסדרה השתתפו בתפקידי אורח הסופר מאיר שלו, הקומיקאים אסי כהן וטל פרידמן, הזמרים שימי תבורי ושלמה גרוניך ואחרים.
במסגרת עבודתו ב-Flix יצר בשנת 2011 את סדרת הרשת "חתולונובלה" שזכתה אף היא להצלחה.
בסדרה מדבב כפרי סרטוני חתולים מהרשת ויוצר מהם מערכונים המשלבים אלמנטים של טלנובלה, סרטי בורקס וקומדיה שחורה.
לסדרה 29 פרקים שזכו, כל אחד, למאות אלפי צפיות.
בסדרה השתתפו גם בין היתר ניב מג'ר, משה פרסטר ואסי כהן כמדבבים.
באותה שנה הוציא כפרי את אלבומו הראשון "Acowpella Beatbox" הכולל שירי אקפלה בהם כפרי שר את כל הקולות ועושה ביטבוקס.
בשנת 2012 שיתף פעולה עם הבמאי וניה הימן ביצירת פרסומת רשת לפפסי מקס בכיכובו, אשר זכתה למאות אלפי צפיות.
בהמשך יצר יחד עם טל טירנגל קליפ לשיר "כן ניגשתי לעידו" תחת השם "שירי מרפסת" והחלו להופיע ברחבי ישראל.
השניים יצרו גם פרסומת לאפליקציה ישראלית בכיכובה של בר רפאלי, אשר צבר מעל חצי מיליון צפיות.
בשנת 2013 שידרה "ארץ נהדרת" את סדרת המערכונים "בקיצור" שיצר עם וניה הימן, בהתבסס על התוכנית הצרפתית "Bref" .
בסדרה שלושה עשר פרקים בני שתי דקות.
באותה שנה ביים עבור משרד הבריאות קמפיין לעידוד שימוש באמצעי מניעה - "מפסיקים לקיים יחסי מין".
בסרטון השתתפו ניב מג'ר ומני פאר.
בנוסף החל לעבוד בחברת "אינטרלוד" שבניו יורק, ולצורך כך התגורר בברוקלין למשך שלוש שנים.
באותה שנה העלה סרטון לערוץ היוטיוב שלו אחרי שתיעד במשך כמה שנים את אחיינית שלו ליאור.
הסרטון זכה להצלחה רבה והגיע למעל למיליון צפיות.
כפרי יצר מספר סרטונים אישיים שזכו להצלחה ויראלית, כדוגמת "שיהיה להם כיף במדינה שלהם" שהכין לחתונת אחותו בהשתתפות אחייניתו בת הארבע הילי לאחר נישואיו הכין סרטון המסכם את ירח הדבש - "Eight Honeymoon Moments".
ב-2016 ביים את הגרסה האינטראקטיבית לפרסומת הסופרבול המשותפת של קוקה-קולה ומארוול קומיקס.
באותה שנה יצר פינה נוספת לתוכנית "ארץ נהדרת" בשם "קלטת הילדים של רועי ונח" בהשתתפות בנו נח, ובהפקתם המוזיקלית של עמרי אנגל, עידו מימון ואיציק פצצתי.
באותה שנה הוציא לאור אלבום אלקטרוני קצר (EP) בשם "Tinoyke" בשותפות עם יוצר הרשת עמרי אנגל.
ב-2018 התארח במערכון "מורה פרטי" בסדרת המערכונים על הטורטלים בארץ נהדרת, ובאולפן התוכנית טלוויזיה מהעתיד.
בשנים 2016–2019 ביים, כתב ושיחק בסדרת פרסומות בת 11 פרקים למילקי של שטראוס גרופ.
פרסומות אלה זכו למיליוני צפיות ביוטיוב.
ב-8 באוגוסט של אותה שנה הוציא עם טל טירנגל את האלבום "שירי מרפסת", שמכיל שירים ששרו וביצעו כצמד "שירי מרפסת" לאורך השנים.
ביוני 2020 ביים וערך פרסומת עבור קסטרו מודל בכיכובם של רותם סלע, ריף נאמן ויהונתן מרגי, באפריקה.
סרטון זה ספג ביקורת בעקבות האשמות בגזענות.
בספטמבר של אותה שנה התארח בשיר "אני אדם פשוט" של האחים מיכאל וישי סוויסה במסגרת פרויקט "צו השעה", והחל ליצור מקבץ פרסומות לארכיון הסרטים הישראלי.
בנובמבר התארח בשיר "אח שלנו מתגרש" של הלהקה "ערוץ הכיבוד".
בדצמבר ביים וכתב חמש פרסומות לחברת הביטוח "ליברה".
באפריל 2021 היה מועמד לפרס "שחקן המשנה הטוב ביותר בסדרה קומית" בטקס פרסי האקדמיה לטלוויזיה (לשנת 2020) על התפקיד ששיחק בעונה השנייה של "ככה זה" של דנה מודן ואסי כהן.
במאי אותה שנה ביים קמפיין למרכז האקדמי פרס.
ביוני של אותה שנה ביים וקריין פרסומת לגלידת נסטלה בכיכובו של יהונתן מרגי.
בשנת 2022 יצר עבור כאן דיגיטל סרטונים קומיים בשם "יקומות", ששימשו כפיילוט לקראת סדרת טלוויזיה.
בחודש מאי הוציא יחד עם אורי שוחט את השיר "בוא נביא את זה" כחלק מאלבומו של שוחט, "שוחטודה".
ביוני של אותה שנה הוציא "אי.פי.
חתונות", שלושה שירים שכתב לשלוש חתונות שונות, בהפקה מוזיקלית משותפת עם ישי סוויסה.
בדצמבר הוציא סינגל וקליפ לשיר "מה נעשה?" מתוך האלבום "Just Numbers" של להקת "3421", בו הוא מתארח.
בינואר 2023 הוציא את השיר "צ'יל", שכתב עם גון בן ארי והופק על ידי עמרי בר ומתן אגוזי.
בחודש נובמבר 2025 עלתה לשידור בכאן 11 סדרת הטלוויזיה "יקומות" שיצר ביחד עם גון בן ארי.
כפרי נשוי לסיגל ואב לשלושה ילדים.
בן דודה של אימו היה הסופר והפובלציסט מאיר שלו, ודודו הוא חבר הכנסת רם בן ברק.
בשנת 2021, לאחר 18 שנות מגורים בתל אביב-יפו, וכן שלוש שנים בברוקלין, חזר עם משפחתו למושב ילדותו, נהלל.
רועי קָהַת (נולד ב-12 במאי 1992) הוא כדורגלן ישראלי המשחק בעמדת הקשר בסומגאיט מליגת העל האזרית.
בנעוריו הצטרף קהת למחלקת הנוער של מכבי תל אביב.
בעונת זכה עם קבוצת הנוער בדאבל וסיים כמלך שערי הליגה (18 שערים) בצוותא עם מואנס דאבור.
ב-15 בפברואר 2011 ערך את הופעת הבכורה שלו בקבוצה הבוגרת של המועדון, בהפסד 0–1 להפועל חיפה.
ב-15 בספטמבר 2011 כבש את שער הבכורה שלו, בהפסד 1–5 לבשיקטש במסגרת שלב הבתים של הליגה האירופית.
שלושה ימים לאחר מכן כבש את שער הבכורה שלו בליגת העל, בניצחון 0–2 על בני סכנין.
באוגוסט 2012 הושאל להפועל באר שבע, במדיה שיחק עונה אחת וכבש שני שערים בכל המסגרות.
בקיץ 2013 שוחרר ממכבי תל אביב וחתם במכבי יבנה מהליגה הלאומית.
לאחר חצי עונה ביבנה חזר לליגת העל כאשר חתם בקבוצת עירוני קריית שמונה.
את הופעת הבכורה שלו במועדון ערך ב-13 בינואר 2014 מול קבוצת נעוריו, מכבי תל אביב.
עד תום העונה כבש שישה שערי ליגה ב-19 הופעות, והוסיף שער אחד בגביע המדינה, בו זכה בתום העונה עם קריית שמונה, לראשונה בתולדות המועדון, לאחר שפתח בניצחון 0–1 במשחק הגמר על מכבי נתניה.
ב-2 ביוני 2015 חתם לארבע שנים באוסטריה וינה מהבונדסליגה האוסטרית.
ב-26 ביולי 2015 ערך את הופעת הבכורה שלו בקבוצה, כשנכנס בדקה ה-76 בניצחון 0–2 על וולפסברג, במשחק הליגה הראשון לעונת .
הוא ערך 28 הופעות ליגה בעונה זו, וב-29 בנובמבר 2015 כבש את שערו היחיד בניצחון 2–4 על ריד, בנוסף לצמד שערים שכבש בגביע האוסטרי.
קהת שותף במשחק ליגה נוסף בתחילת עונת , אך באוגוסט 2016 חזר לישראל וחתם במכבי חיפה.
ב-16 באוגוסט ערך את הופעת הבכורה במדי הקבוצה במשחק גביע הטוטו מול הפועל חיפה.
את שער הבכורה שלו במכבי חיפה כבש קהת ב-26 בספטמבר 2016, במשחק מול מכבי פתח תקווה, ובסך הכל שיחק שלוש שנים במועדון.
ב-21 ביוני 2019 חתם לשנתיים במכבי נתניה.
ב-27 ביולי 2019 ערך את הופעת הבכורה שלו במועדון, במשחק מול הפועל חיפה במסגרת משחקי גביע הטוטו.
ב-31 באוגוסט 2019 כבש את שער הבכורה שלו בקבוצה בהופעת הבכורה שלו בליגה, בניצחון 0–3 על סקציה נס ציונה במסגרת המחזור השני של עונת 2019/2020. בשל קיצוצים כתוצאה מהמשבר הכלכלי שליווה את מגפת הקורונה, שוחרר קהת ביולי 2020.
ב-26 ביולי 2020 חתם בעירוני קריית שמונה.
ב-15 בפברואר 2021 כבש קהת את שערו הראשון מאז חזר אל הקבוצה, בהפסד 1–4 למכבי נתניה במסגרת המחזור ה-18 של עונת 2020/2021.
ב-17 ביולי 2023 חתם לשנתיים בסומגאיט מליגת העל האזרית.
קהת שיחק בכל נבחרות הנערים של ישראל, ולזכותו 15 הופעות ושער אחד במדי נבחרת הנוער.
ב-19 באוקטובר 2011 ערך את הופעת הבכורה שלו במדי הנבחרת הצעירה, במשחק ידידות נגד אוקראינה, ובסך הכול ערך 12 הופעות במדי הנבחרת הצעירה, בהן כבש שני שערים.
במרץ 2015 זומן לראשונה לסגל נבחרת ישראל הבוגרת, על ידי המאמן אלי גוטמן, וב-12 ביוני 2015 ערך את הופעת הבכורה שלו, כשנכנס כמחליף בהפסד 1–3 לבוסניה במסגרת מוקדמות יורו 2016.
אביו, אורן קהת, היה כדורגלן מכבי שעריים בעת שזו שיחקה בליגה הבכירה בשנות ה-80.
קהת מתגורר בעתלית, והוא בעל תואר ראשון בהיסטוריה של המזרח התיכון מאוניברסיטת חיפה.
במאי 2015 נישא לרקדנית גיל עדן.
רועי סדן (1982 – 12 במרץ 2021) היה הרפתקן ישראלי, שהתפרסם בישראל ובעולם בעיקר בזכות הקפת כדור הארץ באופניים.
סדן גדל והתחנך ביישוב אורנית.
לאחר שחרורו מצה"ל עסק בטיפוס הרים ואף עבר קורס מקצועי בהודו, אך לבסוף החליט לפנות לענף רכיבת אופניים והתמקד באימונים ובתכנון מסע רכיבה ממושך ואינטנסיבי ברחבי העולם.
ביולי 2007, בפרודו ביי שבמדינת אלסקה, החל סדן במסע חובק עולם למשך ארבע שנים וחצי.
כשנה שלמה ארכו האימונים הפיזיים וההכנה המנטלית, אשר הכשירו את יציאתו לדרך של המסע הארוך והמקיף ביותר שנעשה על ידי ישראלי: הקפת העולם באופניים על-פני 66,000 קילומטרים, תוך חצייתן של 42 מדינות, ברחבי היבשות אמריקה הצפונית, אמריקה הדרומית, אפריקה, אירופה, אסיה ואוסטרליה.
באוגוסט 2015, במהלך מסע בצפון הודו, נפגע ממפולת סלעים, נפצע קשה וחולץ, אך המשיך לטייל לאחר הפציעה.
בחודש מרץ 2021 נפגע מאוטובוס בזמן שרכב על אופניו סמוך לקיבוץ ראש הנקרה, בו התגורר בשנותיו האחרונות.
מותו נקבע ב מספר שעות לאחר תאונת הדרכים.
אמריקה הצפונית – חציית היבשת מצפון לדרום: מפרודו ביי , במדינת אלסקה (הנקודה הצפונית ביותר במסע זה), דרך דלטון הייווי, הטריטוריות יוקון ובריטיש קולומביה בקנדה, חציית הרי הרוקי ב-Icefields Parkway , העיר ונקובר, דרך מדינת קליפורניה מספר 1 בארצות הברית ועד מרכז אמריקה.
אמריקה הדרומית – חציית היבשת מצפון לדרום: מהעיר קרטחנה בצפון קולומביה, חציית הרי האנדים, דרך אגם טיטיקקה, מדבר הסאלאר, מעבר בדרך הלגונות לאורך פיתולי הקארטרה אאוסטרל במדינת צ'ילה ועד ארץ האש והעיר אושואיה (הנקודה הדרומית ביותר במסע זה).
אפריקה – חציית היבשת מדרום לצפון: מקייפטאון וחציית דרך הגנים בדרום אפריקה, דרך ממלכת סווזילנד, מדינות מזרח היבשת, בירת אתיופיה אדיס אבבה ועד העיר אקסום בצפון.
אירופה – חציית היבשת ממערב למזרח: מהעיר א קורוניה בצפון מערב ספרד, חציית חבל הבסקים והעיר בילבאו, דרך צרפת, שווייץ, איטליה, יוון ועד לעיר איסטנבול בטורקיה.
אסיה – חציית היבשת ממערב למזרח: מגאורגיה, חציית הים הכספי, מדינות מערב היבשת, דרך המשי, מעבר אירקיסטאם , חציית מדבר טקלה מקאן בסין ועד מפגש החומה הסינית והים.
אוסטרליה וניו זילנד – חציית ניו זילנד מדרום לצפון: מהעיר דנידין באי הדרומי ועד קייפ ריאנגה , בצפון האי הצפוני.
חציית אוסטרליה: מהעיר פרת', בירת אוסטרליה המערבית, חציית מדבר גיבסון עד צוק אולורו במרכז הטריטוריה הצפונית, דרך בירת אוסטרליה הדרומית אדלייד, דרך האוקיינוס הגדולה עד בירת מדינת ויקטוריה מלבורן וסיום בבירת ניו סאות' ויילס סידני.
כ־10,000 ק"מ באוסטרליה וניו זילנד.
סיום המסע – חמישה ימי רכיבה ברחבי ישראל, שהסתיימו בכותל המערבי בירושלים, בליווי רוכבי אופניים רבים וכלי תקשורת מקומיים.
באפריל 2021 הקימו חברי מכינת דרך ארץ, שלוחת ערד אנדרטה לזכרו בקיבוץ ראש הנקרה.
האנדרטה ממוקמת סמוך לספסל בו נהג להתיישב לעיתים קרובות, אל מול הים, ומורכבת מספסל שבנו עם הנצחה על גבו ואופניים המסמלות את אהבתו.
רועי פרייליך (נולד ב-1974 בחיפה) הוא זמר ומוזיקאי ישראלי, סולן להקת "נערות ריינס".
רועי פרייליך נולד וגדל בחיפה.
למד קולנוע בבית הספר קמרה אובסקורה ומוזיקה בבית הספר רימון.
בשנת 2004 החל בהקלטת סקיצות לאלבום בכורה עם המפיק המוזיקלי אלידע רמון, הבסיסט גיא גולדשטיין איתו ניגן בנעוריו בחיפה, והמתופף מיקי קוקלביץ, שהוחלף בשנת 2006 על ידי ניר וטשטיין.
במקום להקליט את אלבום הסולו התגבשו פרייליך, וטשטיין וגולדשטיין ללהקת "נערות ריינס", המנגנת רוק ופוסט-פאנק כשפרייליך משמש כסולן וכנגן גיטרה חשמלית.
הלהקה הוציאה שני אלבומים - "נערות ריינס" (2009) ו"נשמור על החברים" (2012) - שאת כל שיריהם כתב והלחין פרייליך.
שני האלבומים זכו לאהדת הקהל ולביקורות משבחות.
במקביל לחברותו בלהקה התפרנס פרייליך מכתיבת דיאלוגים לסדרות טלוויזיה, ביניהן "חשופים", "נויורק" ו"אניגמה".
השתתף באלבום "האחרון" של רם אוריון (2012) בכתיבה והלחנה של השיר "ניצחון 2.0" ובהלחנת השיר "עשן".
בשנת 2013 החל לעבוד על אלבום הסולו, יחד עם המפיק אביחי טוכמן שהפיק גם את אלבומה השני של "נערות ריינס".
גם באלבום זה פרייליך כתב והלחין את כל השירים אך ניכר בו שינוי סגנוני והשפעות של דיסקו.
במהלך השנה יצאו הסינגלים "סערה חשמלית", "הפרעת קשב" ו"הלילה היא תרקוד" שזכו להצלחה ולהשמעות רבות בתחנות הרדיו.
בשנת 2014 יצא האלבום "מעלה עשן" ובו תשעה שירים, שזכה אף הוא לשבחי הביקורת.
בשנת 2018 יצא אלבומו "הריגוש שבנפילה" עם להקת "המתוקים רצח" ובהפקת אביחי טוכמן.
נערות ריינס (עם נערות ריינס), 2009
נשמור על החברים (עם נערות ריינס), 2012
הריגוש שבנפילה (עם "המתוקים רצח"), 2018
רועי ניק (נולד ב-8 ביוני 1992) הוא שחקן ישראלי; זוכה פרס השחקן הראשי הטוב ביותר בטקס פרסי אופיר לשנת 2023.
נולד בשם רועי ניקפהמה וגדל בהרצליה, בוגר תיכון היובל במגמת תיאטרון ובוגר להקת "על הבמה" בהרצליה.
אחרי שירות צבאי פנה ללימודי משחק בסטודיו למשחק ניסן נתיב.
גילם את דמותו של יוסף במחזמר "יוסף וכתונת הפסים המשגעת".
בשנת 2010 השתתף לראשונה בסדרת הדרמה "חיים אחרים" בה גילם את דמותו של אפרים חרות, אחיו הקטן של יקיר.
בשנים 2011–2012 השתתף בסדרת הנעורים "החולמים" בה גילם במשך שתי עונות את דמותו של תום פרייליך.
השתתף בסדרה "סרוגים" בה גילם את דמותו של אריאל, חברותא של אמיר ובסדרת הדרמה "2.3 בשבוע".
בשנת 2012 שב לגלם את דמותו של תום פרייליך, בסדרת המשך לסדרת הנוער "החולמים", "גאליס".
בשנת 2013 גילם את דמותו של אלקנה אלדר ב"אופוריה" סדרת דרמה העוסקת בעולמם של נערים בני 17 בני דור ה-Z, המעבירים את זמנם בקיום יחסי מין ובשימוש בסמים.
ב-2014 שיחק בסדרה "בתולות", בתפקיד רועי מוטולה.
ב-2017 גילם את דמותו של עמרם אלקיים (תפקיד ראשי) בסדרה "כיפת ברזל".
בשנת 2020 גילם את יאיר "יא-יא" קרפטיג, תפקיד ראשי בסדרה "קיבוצניקים".
גילם את התפקיד הראשי בסדרה "נורמלי" בהפקת HOT3 המבוססת על אירועים ביוגרפיים של ליאור דיין בבימויו של אסף קורמן.
על משחקו בסדרה זו היה מועמד לפרס האקדמיה לטלוויזיה לשנת 2020 בקטגוריית השחקן הטוב ביותר בסדרת דרמה.
כמו כן שיחק באותה שנה בסדרה הישראלית-צרפתית "דיבוקים".
בשנת 2021, על משחקו בסדרה "נורמלי", היה מועמד לפרס אמי הבין-לאומי בקטגוריית השחקן הראשי הטוב ביותר.
בשנת 2024 השתתף בסדרה "האמת" בדמותו של יאיר דקס.
בשנת 2025 השתתף בסדרה "רצח בים המלח".
בשנת 2012 שיחק תפקיד ראשי בסרט "רוק בקסבה" בבימויו של יריב הורוביץ.
הסרט זכה בפרס הקונפדרציה הבין-לאומית לקולנוע איכותי בפסטיבל ברלין 2013, במסגרת תחרות "פנורמה".
בשנת 2013 השתתף בסרט "שש פעמים" בבימויו של יונתן גורפינקל.
בסרט גילם את דמותו של תומר רוזנברג, דמות ראשית בדרמת נעורים.
הסרט השתתף בפסטיבל הסרטים הבין-לאומי סן סבסטיאן בספרד, וזכה בפרס בקטגוריית "מבט אחר".
בשנת 2016 שיחק בתפקיד ראשי בסרט הקולנוע "עמק" בדמותו של דוד, לצד ג'וי ריגר ונווה צור, בבימויה של סופי ארטוס.
בשנת 2023 הצטלם לסרטם של בני פרדמן ודרור קרן "בית" בתפקיד הראשי יאיר קפלן, לצד השחקנית ירדן תוסייה כהן.
על תפקידו בסרט זכה בפרס אופיר לשחקן הראשי הטוב ביותר.
בין השנים 2026 - 2025 השתתף בסדרה רצח בים המלח שעלתה לשידור בקשת 12 .
ניק נשוי לשחקנית והמוזיקאית ליהי קורנובסקי, והם הורים לבן.
הוא דודן מדרגה שנייה של השחקן יהודה לוי.
מועמד לפרס אמי הבין-לאומי לשחקן הטוב ביותר (2021)
מועמד פרס האקדמיה לטלוויזיה לשחקן ראשי בסדרת דרמה (2020)דיבוקיםשימיני-סדרת דרמת פשע של yes2024האמתיאיר דגסהסדרה משודרת בכאן 11 ונמכרה לשידור גם בארצות הברית, בריטניה ואוסטרליה2026- 2025 רצח בים המלח דודי בן מלך הסדרה שודרה בקשת 12
רועי פרננדס (נולד ב-10 בפברואר 1976) הוא שחקן סנוקר ישראלי.
במהלך קריירה שלו, כספורטאי, זכה בתארים רבים ובנהם תואר אלוף ישראל ובתארים בינלאומיים.
כן הוא מאמן ומעביר סדנאות בארץ ובעולם.
פרננדס היה חבר בהנהלה התאחדות הסנוקר בישראל.
פרננדס החל לשחק סנוקר בגיל 16 ואת הרצף הראשון של מעל 100 נקודות עשה כבר בגיל 18. את הרצף המקסימלי של 147 נקודות ביצע בגיל 23. במשך 15 שנה זכה ברציפות בתואר אלוף ישראל (שיא שעדיין לא נשבר) ובתארים נוספים בישראל ובעולם.
2008 - שיחק בנבחרת הבית של ה-PONTINS וזכה במקום ה-2 באליפות אירופה.
2010 - זכה במקום ה-3 באליפות אירופה
2012 - זכה במקום ה-2 באליפות אירופה לנבחרות.
2014 - זכה במקום ה-7 באליפות אירופה.
רועי שמואל פולקמן (נולד ב-5 באוגוסט 1975, כ"ח באב ה'תשל"ה) הוא מנהל ופוליטיקאי ישראלי; שימש חבר הכנסת בכנסות ה-20 וה-21 מטעם מפלגת "כולנו"; ממקימי הארגון הירושלמי "רוח חדשה".
לפני כן, היה פעיל חברתי ויועץ אסטרטגי למגזר הציבורי.
נולד בתל אביב לאנדריי אמנון פולקמן, יליד רומניה, ולנעמי לבית ליב, ילידת ישראל.
בשירותו הסדיר שימש כחובש קרבי בנח"ל.
משרת במילואים בגדוד חי"ר בפיקוד דרום.
בסיום שירותו הסדיר הקים וניהל את מחלקת "דור ההמשך" בחברה להגנת הטבע.
בשנים 2008–2012 שימש כיועץ מדיניות לראש העיר ירושלים, ניר ברקת, ועמד בראש האגף למדיניות ותכנון אסטרטגי בעיריית ירושלים.
בוגר לימודי תואר ראשון בכלכלה ובלימודי האסלאם והמזרח התיכון באוניברסיטה העברית.
בעל תואר שני בממשל מבית-הספר ע"ש קנדי באוניברסיטת הרווארד במסגרת תוכנית קרן וקסנר, וכן מוסמך האוניברסיטה העברית בירושלים במדיניות ציבורית, במסגרת תוכנית מצטיינים.
בוגר תוכנית המנהיגות בבית-הספר למנהל עסקים באוניברסיטת הרווארד, ובוגר תוכנית מעוז.
פולקמן היה מנכ"ל אגודת הסטודנטים באוניברסיטה העברית, נמנה עם מקימי הארגון הירושלמי "רוח חדשה" וניהל את מחלקת "דור ההמשך" בחברה להגנת הטבע.
במשך שנתיים נמנה עם הרכב חברי המועצה הארצית לתכנון ובנייה כנציג הדור הצעיר מטעם התאחדות הסטודנטים הארצית.
כמו כן, היה חבר הנהלה בבית יצחק בן צבי, ב, בחברת הדיור הציבורי פרזות ובמכון ירושלים לחקר ישראל וכן בארגונים עסקים וציבוריים נוספים.
בין השנים 2013–2015 היה בעל עסק לייעוץ אסטרטגי לשלטון המקומי לארגוני המגזר השלישי ולגופי אקדמיה.
פולקמן כותב ומרצה על תפקידו של הימין הליברלי בפוליטיקה הישראלית.
בספטמבר 2020 מונה כיו"ר הוועדה לאסדרת העל בתחום השידורים.
הוועדה הגישה המלצותיה ביולי 2021.
ביולי 2021 פורסם גם מודל ליישום תהליכי פיתוח כלכלי אזוריים אותו כתב עבור ג'וינט אלכא וקרן ראסל ברי.
באוקטובר 2021 יצא לאור ספרו "עדכון גרסה - כללים חדשים לדמוקרטיה" בהוצאת ידיעות ספרים.
הספר סוקר את תופעת הפופוליזם בגרסתה הישראלית ואת התופעות שהובילו למשבר הפוליטי שהחל ב-2019.
בשנת 2008 ניהל את מטה הצעירים בקמפיין של ניר ברקת לראשות העיר.
לאחר ניצחון ברקת בבחירות, שימש פולקמן כיועץ מדיניות לראש עיריית ירושלים ובהמשך ניהל את אגף המדיניות והאסטרטגיה בעיריית ירושלים.
בשנת 2013, לקראת הבחירות לרשויות המקומיות, הוצב במקום השישי ברשימתו של ניר ברקת כנציג הצעירים למועצת העיר ירושלים, אך לא נכנס למועצה, כאשר רשימתו של ברקת קיבלה ארבעה מושבים בלבד במועצת העיר.
במהלך שנת 2015, הצטרף למפלגת "כולנו" בראשות משה כחלון, שובץ במקום התשיעי ברשימתה לכנסת העשרים ולאחר הבחירות מונה ליושב ראש הסיעה.
בכנסת העשרים היה חבר בוועדת הכנסת, ועדת הכספים, ועדת הרפורמות וועדת הכלכלה.
בנוסף, עמד בראש ועדת המשנה לקידום עסקים קטנים ובינוניים, היה חבר בוועדת החקירה הפרלמנטרית להתנהלות המערכת הפיננסית בהסדרי אשראי ללווים עסקיים גדולים ("ועדת פישמן"), כיהן כיושב-ראש הוועדה המיוחדת לדיון בהצעה לסדר היום בנושא קשיים ברפורמה בשירות המדינה וכן שימש כיו"ר שדולת הצעירים בכנסת ויו"ר השדולה למען עסקים קטנים ובינוניים.
בפעילותו בכנסת עסק ח"כ פולקמן בחקיקה וקידום יוזמות בעיקר סביב דיור בר-השגה ושכירות מוסדית, קידום עסקים קטנים וקידום איכות המנהל הציבורי וטוהר המידות.
במהלך הקדנציה קידם את היוזמה לשינוי המודל הקיים בנושא הדיור לסטודנטים, וכך קידם בנייה של מעונות סטודנטים במודל חדש ובאמצעות קול קורא לרשויות המקומיות דרך חברה ממשלתית ולא בדרך המקובלת עד קבלת הרפורמה, קרי המועצה להשכלה גבוהה.
במקביל, קידם הצעת חוק שתגדיר מהו מתחם מעונות סטודנטים, וזאת במטרה למנוע מצב בו ייבנו מעונות סטודנטים אשר יוסבו אחרי מספר שנים לדירות להשכרה.
בנוסף, מקדם ח"כ פולקמן שינוי בגישה הממשלתית ביחס לשלטון המקומי, מהסתכלות על כל רשות בנפרד לראייה אזורית, ובמסגרת זו קידם את חוק האשכולות אזוריים.
בנוסף, קידם שורה של הצעות חוק, בהן מתן סמכות לאדריכלים להעניק היתרי בנייה, במטרה לקצר את זמני הרישוי ולהקל על הבירוקרטיה בהליכי התכנון לטובת הגדלה של יחידות דיור והגדלת ההיצע.
עוד בתחום הנדל"ן, קודמה הצעת חוק המחייבת קבלני שיפוצים לשאת באחריות על עבודות של 20 אלף שקלים ומעלה, וכן הקמה של רשם שכירויות – מאגר בו נתונים על שוק השכירות בישראל.